- …साठ। - क्या हुआ?
- पल्स बढ़ती जा रही है। अब 145। अब 160। - इसे क्या हो रहा है?
- बच्चे, तुम ठीक हो? - मॉम।
- मैं यहीं हूँ। मॉम यहीं हैं। - मॉम, आप थोड़ा पीछे हट जाइए।
- ठीक है। - यह वी-फ़िब में है!
- नर्स, इन्हें यहाँ से बाहर ले जाओ। - क्या हो रहा है?
हे भगवान।
मॉम, आपका यहाँ से जाना ही मददगार होगा।
- वह यहाँ तुम्हारी वजह से है। - चलिए।
- नहीं, प्लीज़। - ठीक हो जाएगा, सब ठीक हो जाएगा।
वह ठीक हो जाएगी। वह ठीक हो जाएगी।
वह ठीक हो जाएगी।
- नहीं! वह… - वह ठीक हो जाएगी।
- तैयार। - प्लीज़।
पचास तक चार्ज करो। सब लोग हटिए!
इसकी दिल की धड़कन बंद है।
रिदम चेक कर रहे हैं।
- अभी भी वी-फ़िब में। - सौ तक चार्ज करो। सब लोग हटिए!
पल्स मिल रही है। बीपी बढ़ रहा है।
हे भगवान।
हैलो।
डॉ. चेन ने कहा कि सबसे बुरा दौर गुज़र चुका है।
इसे अब बस आराम करने की ज़रूरत है।
बेहतर होगा कि आप घर चली जाएँ। बाद में लौट आइएगा।
क्या आपकी बच्ची अस्पताल में है?
फिर मुझे मत बताइए कि क्या बेहतर होगा।
मैरी को हमेशा लगता था कि यह कितनी अजीब तरह से हुआ।
उसे कभी याद नहीं आया कि वह गर्भनिरोधक गोलियाँ लेना भूल गई हो।
लेकिन ऐसा हो गया। वे रेखाएँ उभर आईं जिन्हें नकारा नहीं जा सकता।
उस समय, उसकी उम्र काफ़ी कम थी।
उसका करियर, और वह भी बेहद सम्भावनाओं से भरा, अभी बस शुरू ही हुआ था।
अब उसका क्या होगा?
छोटी उम्र से ही, मैरी के पास कहानी सुनाने का स्वाभाविक हुनर था।
वह उसमें माहिर थी।
वह इसका इस्तेमाल अपने छोटे भाई-बहनों का ध्यान
उनके घर की अफ़रा-तफ़री और अस्थिर माहौल से दूर करने के लिए करती थी।
कहानियाँ, ख़ासकर उकसाने वाली और रहस्यमयी कहानियाँ, उसके लिए
वास्तविकता से दूर जाने का ज़रिया थीं।
जैसा कि क़िस्मत को मंज़ूर था,
शब्दों के प्रति मैरी का जुनून उसे हॉवर्ड तक ले गया।
एक ऐसा इंसान जो आख़िरकार उसे समझ पाया।
पूरी तरह। सिर्फ़ उस कोमल छवि को नहीं,
जो वह दुनिया को दिखाती थी, बल्कि उस रूप को भी, जिसे उसने सावधानीपूर्वक सबसे छुपाकर रखा था।
मैरी एक स्वाभाविक कहानीकार थी।
और उसकी सबसे बेहतरीन कहानी यही थी कि हॉवर्ड के साथ उसकी ज़िंदगी,
एक पत्नी और माँ बनना ही उसका सुखद अंत था।
इम्पर्फ़ेक्ट विमेन
ऐरामिंटा हॉल की किताब पर आधारित
मैरी?
कितने बजे हैं?
दो बजे हुए कुछ ही देर हुई है।
इसे अभी तक होश नहीं आया है।
नर्सें इसे देखने के लिए आती रहती हैं।
इन्होंने मुझे दिल के डॉक्टरों की एक लम्बी सूची दी है, जिनसे मुझे परामर्श लेना है।
कि कहीं इसके दिल को कोई दीर्घकालिक नुक़सान ना पहुँचा हो।
ओह, मैरी। मुझे बहुत अफ़सोस है।
बच्चे कहाँ हैं? क्या वे अभी भी यहीं हैं?
नहीं, कल रात मैं जूनी और मार्कस को घर ले गई थी।
और हॉवर्ड?
मैंने उसे पूरे दिन नहीं देखा।
मार्कस ने मुझसे कहा था कि मैं तुम्हें यह ज़रूर दे दूँ।
- शुक्रिया। - हाँ।
क्या हम उन गोलियों के बारे में बात कर सकते हैं?
मैरी सिम्पसन?
- हाँ? - आपको हमारे साथ चलना होगा।
ठीक है। क्या…
मुझे क्या करना चाहिए? मैं किसी वकील को बुला सकती हूँ।
हाँ, बस इसके पास रहना।
मैं तुमसे बहुत प्यार करती हूँ।
शुक्रिया।
- मुझे फ़ोन करना। - ठीक है।
मैंने कुछ ऐसी बातें कहीं जो सच नहीं थीं,
और मेरी वजह से सबका ध्यान उस चीज़ से हट गया जो असल में मायने रखती है।
मेरी माँ के हत्यारे को ढूँढना।
हमारा पूरा परिवार, हम बस चाहते हैं कि यह बुरा सपना ख़त्म हो जाए।
आज सुबह प्रेस कॉन्फ़्रेंस के दौरान,
- हेनेसी परिवार ने… - मैम?
…घोषणा की कि नैंसी हेनेसी के हत्यारे को गिरफ़्तार करने में सहायक
किसी भी तरह की जानकारी देने वाले को 50,000 हज़ार डॉलर का इनाम दिया जाएगा।
परिवार ने इस बात पर ज़ोर दिया कि पीड़िता के पति निर्दोष हैं।
मिसेज़ सिम्पसन? मेरा नाम कविता साहनी है।
मैं बाल एवं परिवार सेवा विभाग में काम करती हूँ।
आपकी बेटी के साथ क्या हुआ था, इस सम्बन्ध में हमने औपचारिक जाँच शुरू कर दी है।
यह आपातकालीन सुरक्षा आदेश है।
जब तक हमारी जाँच जारी है और आपके बच्चों की सुरक्षा के लिए,
आपको अपना घर छोड़कर कहीं और जाना होगा।
और आपको अपने नाबालिग बच्चों से बिना निगरानी के किसी भी तरह का सम्पर्क रखने की अनुमति नहीं है।
क्या?
- इस अदालती आदेश का उल्लंघन हुआ… - आप ऐसा नहीं कर सकतीं।
- …तो आपको गिरफ़्तार किया जा सकता है।
नहीं, मैं…
मैं एक अच्छी माँ हूँ।
आप जज से हिरासत सम्बन्धी सुनवाई का अनुरोध करने के लिए आज़ाद हैं।
इन्हें बताओ… हॉवर्ड, तुम इन्हें बताना होगा कि मैं एक अच्छी माँ हूँ।
यह बस एक भयानक ग़लती थी।
- क्या मैं अपनी पत्नी से अकेले में बात कर सकता हूँ? - हाँ।
हम इसका विरोध कर सकते हैं, हॉवर्ड।
तुम्हें इन्हें बताना होगा कि…
- एलेनॉर हमारे लिए वकील का इंतज़ाम कर सकती है। - वह कहाँ है?
क्या कहाँ है?
आर्टेमिस ने बिस्तर गीला कर दिया तो मुझे जगाया।
वह तुम्हें ढूँढ रही थी।
मैंने पूरे घर में ढूँढा।
मैंने सोचा कि तुम सोफ़े पर सो गई होंगी,
फ़ोन स्क्रॉल करते हुए या रात में तुम जो कुछ भी करती हो।
और फिर मैंने ऑफ़िस में देखा।
वहाँ तुमने जो उथल-पुथल मचाई, वह…
तुमने मेरी अलमारी से एक चीज़ ली है।
वे गोलियाँ सबसे ऊँचे शेल्फ़ पर थीं।
लड़कियों का हाथ वहाँ तक पहुँच ही नहीं सकता था।
- और तुम्हें यह बात पता है। - मैरी।
यह तुमने किया है।
तुमने हमारी बच्ची को ज़हर दे दिया।
मैं ऐसा कुछ क्यों करूँगा?
क्योंकि मैं जानती हूँ, हॉवर्ड।
मैं जानती हूँ कि तुमने ही नैंसी को मारा है।
और अब मुझे
इस बात पर पुख़्ता यक़ीन हो गया है।
मिन्ट्स की डिब्बी में मिली कुछ उत्तेजक गोलियों के लिए वे तुम्हें जेल में डालने वाले हैं।
और अभी उन्हें आधी सच्चाई भी पता नहीं है।
मुमकिन है तुम अपनी बेटियों से फिर कभी ना मिल पाओ।
हरामज़ादे कहीं के!
कमबख़्त झूठा इंसान!
- मैरी! प्लीज़ रुक जाओ! - कमबख़्त हैवान कहीं के!
- शांत हो जाओ। - झूठे!
- उन्हें लेने की तुम्हारी हिम्मत कैसे हुई? - मैम। मैम!
- उन्हें लेने… इसने मेरी बच्ची को ज़हर दिया! - हे! क्या…
आपको मेरी बात सुननी होगी!
- मेरी पत्नी बस परेशान है। - इसने मेरी बच्ची को ज़हर दिया!
ऑफ़िसर, मेरी पत्नी बस परेशान है।
- झूठे कहीं के! - प्लीज़, मिसेज़ सिम्पसन को ले जाइए…
नहीं, नहीं, नहीं! मैं इन्हें ले जाती हूँ। यह मेरे साथ चल सकती हैं।
मैं अपनी बच्चियों को उसके साथ नहीं छोड़ूँगी, एली!
- नहीं! - फिर मुझे बस… रुक जाओ। मैरी। रुक जाओ।
- मेरी तरफ़ देखो! मुझे देखो! रुको। रुको! - मेरी बच्चियाँ…
- तुम्हें शांत होना होगा। हम कोई हल ढूँढ लेंगे। - लेकिन इसने ज़हर दिया…
शांत हो जाओ।
- तुम हालात और बिगाड़ रही हो। प्लीज़। - मेरी बच्चियाँ, मेरी बच्चियाँ…
इन्हें छोड़ दीजिए। प्लीज़, प्लीज़।
- इसने ज़हर… - सब ठीक है, ठीक है।
सब ठीक है।
मैरी…
दुकानों पर आने से पहले ही इस किताब की प्रतियाँ ख़त्म हो चुकी थीं।
"कटैलस पंचम" का यह अनुवाद दुनिया में सिर्फ़ हॉवर्ड के पास है।
और उसने यह किताब सालों पहले मुझे दी थी जब हमने डेट करना शुरू किया था।
उसने नैंसी को यही किताब दी।
और तब आपको इसमें से कुछ भी नहीं पता था जब कल मैं आपके घर आई थी?
मुझे इस सबके बारे में आपके जाने के बाद ही पता चला।
वह एक मनोरोगी है।
वह झूठा है।
यह भी आपको कल पता चला?
यह हैरानी की बात है कि कभी-कभी इंसान ख़ुद को किन-किन बातों का यक़ीन दिला देता है।
आप वही देखते हैं जो देखना चाहते हैं, वह नहीं जो आपकी आँखों के सामने है।
लेकिन यह? यह अँगूठी?
यह तो पुख़्ता सबूत है, डिटेक्टिव। आप इसका इस्तेमाल कर सकती हैं।
आप उसे यहाँ बुला सकती हैं। उसके उँगलियों के निशान ले सकती हैं।
उन्हें अपराध स्थल पर मिले सबूतों से मिलाकर देख सकती हैं।
मैं आपसे सच कह रही हूँ।
मेरे पति के मेरी सबसे अच्छी दोस्त के साथ शारीरिक सम्बन्ध थे।
उसने ही नैंसी को मारा है।
वरना नैंसी की अँगूठी मेरे घर में कैसे आती?
माफ़ करना।
शुक्रिया, जोडी, इन्हें लाने के लिए।
- प्लीज़, अंदर आ जाइए। - नहीं, मेरे पास कहने के लिए कुछ नहीं है।
ठीक है। लेकिन इसमें बस थोड़ी ही देर लगेगी।
मिस बुशे, क्या आप इनमें से किसी भी चीज़ को पहचानती हैं?
ला मेर
हाँ, ये नैंसी की चीज़ें हैं। हाँ, नैंसी लॉरेन हेनेसी।
एनएलएच
मुझे समझ में नहीं आ रहा। क्या ये सबूत हैं?
क्या हो रहा है?
हॉवर्ड ने आपको अपने पक्ष में कर लिया?
अगर आप पूछ रही हैं कि इस डिब्बे की चीज़ें मेरे पास कैसे आईं, तो…
हाँ, आज सुबह आपके पति यहाँ आए थे, लेकिन…
एक बात साफ़ करने में मेरी मदद कीजिए।
ये चीज़ें आख़िर आपके घर में कैसे आईं?
क्या उन्होंने ये चीज़ें मिसेज़ हेनेसी से चुराई थीं या आपने?
ऐसा नहीं है जैसा लग रहा है।
- ओह, मैरी। तुमने क्या किया? - वह…
उसे तो कभी पता भी नहीं चलता कि इनमें से कुछ भी ग़ायब हो गया है।
- नैंसी के पास बहुत कुछ था। - हे भगवान।
आपके पति का कहना है कि आप मिसेज़ हेनेसी से जलती थीं और उन्हें लेकर आपके सिर पर सनक सवार थी।
क्या यह सच है?
वह यही चाहता है।
- वह आपका ध्यान भटकाने की कोशिश कर रहा है। - उनका कहना है कि इसीलिए आप उन पर
- नैंसी से अफ़ेयर रखने का इल्ज़ाम लगा रही हैं। - नहीं, उसने नैंसी को लुभाया।
उसने नैंसी को मार डाला। वह बुरा आदमी है। मैं नहीं।
पता है, मैं बहुत लम्बे समय से यह काम कर रही हूँ।
मैंने बहुत अलग-अलग तरह के रिश्तों में बहुत क़रीबी लोगों को देखा है।
लेकिन यह जो आप तीनों के बीच था,
मैं यह भी नहीं जानती कि इसे क्या कहूँ, लेकिन यह दोस्ती तो नहीं थी।
यहाँ आने के लिए शुक्रिया।
- मॉम? - हे, हैलो।
मॉम। क्या हो रहा है? डैड ने कहा कि आप घर नहीं आएँगी।
- तुम कहाँ हो? - मैं अस्पताल में हूँ।
जूनी आर्टेमिस से मिलना चाहती थी।
- वह ठीक है? - हाँ।
हाँ, उसे होश आ गया है।
डॉक्टर ने कहा कि वह ठीक हो जाएगी। कल रात वह घर जा सकती है।
- भगवान का शुक्र है। - क्या हो रहा है?
मैं तुम्हें जल्द से जल्द सब कुछ बता दूँगी। ठीक है, बच्चे?
क्या तुम मेरे लिए कुछ कर सकते हो?
ठीक है, हाँ। क्या?
अपनी बहनों को अपने पिता के साथ अकेला मत छोड़ना।
उन्हें अपनी नज़रों के सामने से हटने मत देना।
क्या तुम यह कर सकते हो?
मॉम, मुझे… मुझे जाना होगा।
मुझे पता है यह बहुत मुश्किल है।
- मुझे पता है। - मॉम, यह जो कुछ भी हो रहा है…
मैं आपके साथ हूँ।
मैंने मार्कस से बात की।
आर्टी को होश आ गया है, और उसकी हालत सुधर रही है।
यह अच्छी बात है।
मैंने सुबह एक निजी जाँचकर्ता से मीटिंग तय की है जो मेरे वकीलों के साथ काम करता है।
उसके पास अपराध स्थल की तस्वीरें हैं,
और वह पता लगाने की कोशिश करेगा कि क्या हम हॉवर्ड और नैंसी की हत्या के बीच कोई सम्बन्ध ढूँढ सकते हैं।
क्योंकि इस मोड़ पर, सिर्फ़ पुख़्ता सबूत ही उन्हें यक़ीन दिला पाएँगे।
सही कहा। मेरी वजह से, अब हमारी बातों की कोई ख़ास अहमियत नहीं रह गई है।
तुम मुझसे नाराज़ हो।
मैं नाराज़ नहीं हूँ।
- मैं नैंसी से नफ़रत नहीं करती। - मुझे पता है तुम उससे नफ़रत नहीं करतीं।
क्या तुम जानना नहीं चाहतीं कि मैंने वे चीज़ें क्यों लीं क्योंकि…
क्या तुम्हें भी यह पता है? सच में?
मेरी माँ का फ़ोन है।
वह पक्का बस यह जानने के लिए फ़ोन कर रही हैं कि कहीं मैंने रॉबर्ट के साथ भागकर
बुशे परिवार का नाम हमेशा के लिए मिट्टी में तो नहीं मिला दिया।
रॉबर्ट कैसा है?
मुझे कैसे पता होगा?
कल सुबह हमें जल्दी जागना है।
क्या आप कुछ लेंगी? मैं मेन्यू मँगवा सकता हूँ।
द बेस्ट ब्रेकफ़ास्ट
इनका स्ट्रॉबेरी मिल्कशेक बहुत अच्छा होता है।
नहीं, शुक्रिया। इसकी कोई ज़रूरत नहीं है।
क्या आपके पास तस्वीरें हैं?
सीधा काम की बात। मुझे यह बात पसंद आई।
आप कमज़ोर दिल की तो नहीं हैं ना? ये तस्वीरें काफ़ी भयानक हैं।
मुझे देखना है उसने नैंसी के साथ क्या किया।
ठीक है। ठीक है। ठीक है। ठीक है।
- शुक्रिया। - ज़रूर।
क्या आप हमें असली में दिखा सकते हैं? अपराध स्थल?
हमारी यह बात नहीं हुई थी। मेरा लाइसेंस रद्द हो सकता है।
मैरी। हमें जो कुछ भी चाहिए, वह इन तस्वीरों में है।
नहीं, ऐसा नहीं है।
आप आख़िर करना क्या चाहती हैं?
जिस आदमी ने यह हत्या की है, वह कोई पेशेवर नहीं है।
मैं… मैं उसे जानती हूँ।
और अगर उसने कोई ग़लती की होगी, तो मैं उसे पकड़ लूँगी।
यही जगह है। डेड ज़ोन।
पीड़िता की हत्या यहीं की गई थी।
उसका नाम नैंसी था, "पीड़िता" नहीं।
आप सच में चाहती हैं कि यह सब बताते हुए मैं उनका नाम लूँ?
हत्यारा पीड़िता को यहाँ लेकर आता है।
ख़ून के छींटों की दिशा से पता चलता है कि उसका क़द कम से कम छह फ़ीट है।
वह उन्हें यहाँ फँसा देता है।
वह भाग नहीं सकतीं और वह उन्हें बहुत तेज़ धक्का देता है।
खोपड़ी में हुए फ़्रैक्चर के आधार पर, हम जानते हैं कि एक ही धक्के में उनकी मौत हो गई।
और फिर वह यहाँ गिर जाती हैं।
रुकिए, पुलिस ने तो कहा था कि उन्हें उसकी लाश पानी के पास मिली थी।
सही कहा।
हाँ। हत्यारा उन्हें घसीटकर लगभग 30 फ़ीट पूर्व में ले गया।
उसने वहीं पर उनकी लाश फेंक दी।
किसी मृत व्यक्ति को टखनों से खींचना ज़्यादा आसान है।
लेकिन यहाँ बात दिलचस्प हो जाती है।
लगभग आधे रास्ते जाकर, उसने उन्हें उनके दोनों टखनों से खींचना बंद कर दिया।
आपको कैसे पता?
मतलब, ठीक यहाँ आकर ख़ून के धब्बों के पैटर्न बदल जाते हैं।
मुझे ऐसा आभास हो रहा है।
अपने दोनों हाथों से पीड़िता को पूरी दूरी तक घसीटना
शायद उस आदमी के लिए मुश्किल पड़ रहा था।
लगता है उसने उन्हें बाक़ी के रास्ते खींचने के लिए सिर्फ़ अपने दाएँ हाथ का इस्तेमाल किया।
इसलिए नहीं कि वह कमज़ोर है।
बल्कि मुझे लगता है कि इस हत्यारे को किसी तरह की चोट लगी है।
शायद पीठ में दर्द हो या बाएँ कंधे में कोई समस्या हो।
तुम्हें यक़ीन है घर पर कोई नहीं है?
आर्टी को अभी अस्पताल से छुट्टी नहीं मिली है,
और मार्कस ने कहा कि वे सब अभी भी उसके साथ अस्पताल में हैं।
तुम्हें यहाँ नहीं होना चाहिए, मैरी।
हम कल डॉक्टर का ऑफ़िस ढूँढ लें तो कैसा रहे?
नहीं, मैं यह कर सकती हूँ। मैं यह कर सकती हूँ।
तुम्हें मेरे सामने कुछ भी साबित करने की ज़रूरत नहीं है।
मुझे यह बात पता है।
जल्दी बाहर आना।
- ठीक है। - मैं यहीं रहूँगी।
यह तो कोई समझदारी की बात नहीं थी।
अगर बाल सेवा वाले अचानक यहाँ आ गए तो सोचो क्या होगा।
तुम बहुत बड़ी मुसीबत में फँस जाओगी।
यह अभी भी मेरा घर है।
तुम्हारे हाथ में क्या है?
मुझे यह बिल्कुल भी पसंद नहीं है, मैरी।
तुम मुझसे डर रही हो।
ख़ुद को देखो। तुम पत्ते की तरह काँप रही हो।
तुमने नैंसी को मारा।
काश तुम यह कहना बंद कर दो।
वे जानते हैं। पुलिस जानती है।
वे जानते हैं कि हत्यारे के बाएँ कंधे में चोट लगी है।
वे जानते हैं।
मेरे मेडिकल रिकॉर्ड।
क्या यह तुम्हारी योजना है?
इन्हें पुलिस के पास ले जाकर उन्हें इस ख़बर से चौंका देना कि मुझे भी वही चोट लगी है
जो जिम में सबसे ज़्यादा लोगों को लगती है?
क्या तुम कम से कम बैठ जाओगी? खड़े रहना बहुत आक्रामक सा लगता है।
मैं बस तुमसे कुछ देर बात करना चाहता हूँ, जैसे हम हमेशा से करते आए हैं।
मुझे लगता है तुम पर मेरा कम से कम इतना तो हक़ है।
तुम मुझसे सबसे अच्छी तरह जानती हो।
मैं नहीं जानती।
मैं तुम्हें नहीं जानती।
जिस आदमी से मैंने शादी की, जिस आदमी से…
जिस आदमी से मुझे प्यार हुआ था।
वह कभी भी इतनी घिनौनी चीज़ें नहीं करता जो तुमने की हैं।
मैंने कुछ भी घिनौना नहीं किया है।
वह तुम कर रही हो।
तुम्हें दिख नहीं रहा है? तुम्हारी वजह से यह परिवार बिखर रहा है।
नहीं, यह मत करो।
यह मत करो।
- क्या ना करूँ? - मेरे सामने बातों को घुमा-फिराकर पेश करना बंद करो।
तुम्हारा अंतिम लक्ष्य क्या है? तुम क्या चाहती हो?
मैं चाहती हूँ कि तुम मेरे घर से चले जाओ और मैं चाहती हूँ कि तुम मेरे बच्चों से दूर रहो।
और मैं चाहती हूँ कि तुमने जो किया है, उसके लिए तुम नर्क में सड़ो।
और फिर क्या होगा?
मेरे ना होने पर, तुम्हें तो बच्चों की कस्टडी मिल नहीं जाएगी।
ना ही तुम्हारे रंग-बिरंगे अस्थिर परिवार के किसी और सदस्य को।
मुझे नहीं लगता कि जो हमारी बच्चियों पर गुज़री है, उसके बाद कोई भी जज
उन्हें नानी माँ के पॉट फ़ार्म में भेजेगा।
और उनकी गॉडमदर एलेनॉर अभी भी अपनी दोस्त की मौत के मामले में संदिग्ध है तो…
हरामज़ादे कमीने कहीं के।
उसके बाद शायद फ़ॉस्टर केयर ही बचता है। और मुझे पता है कि तुम यह नहीं चाहोगी।
मैं अभी भी तुमसे प्यार करता हूँ, मैरी,
तुम्हारी सारी मनगढ़ंत कहानियाँ सुनने के बावजूद।
मुझे अभी भी लगता है कि हम इस मुश्किल दौर से उबर जाएँगे।
फिर से शुरुआत करेंगे, एक नई शुरुआत।
मैं तो यही चाहता हूँ।
यहाँ से निकलकर एक परिवार के रूप में ओहायो जाना।
मुझे पता है कि तुम बच्चों से कितना प्यार करती हो।
सबसे ज़्यादा।
हम अभी भी एक परिवार बनकर रह सकते हैं, तुम और मैं।
"क्लोई एंड डैफ़निस" की तरह।
परेशान, लेकिन नियति से बंधे।
भगवान, मुझे भी यही लगता था।
फिर मैंने जेनी से बात की।
उसने मुझे वह दिखाया।
उसने मुझे वह निशान दिखाया।
जो निशान उसे उस रात मिला था, जिस रात उसने तुम्हें…
छोड़कर जाने की कोशिश की थी।
ये शब्द। तुम्हारी कहानियाँ।
यह एक बात है, लेकिन शरीर के निशान तो सबूत हैं।
क्योंकि तुम यही करते हो, है ना? है ना?
तुम एक नाज़ुक औरत को चुनते हो,
फिर उसे इस हद तक खोखला कर देते हो कि उसमें तुम्हारे अलावा कुछ नहीं बचता।
मुझे एक बात समझ में नहीं आ रही है।
नैंसी क्यों, हॉवर्ड?
तुम और किसी को भी हासिल कर सकते थे।
वह क्यों?
मुझे माफ़ कर दो, मेअर।
मुझे माफ़ कर दो।
लेकिन वह मैं नहीं था जिसे नैंसी पसंद थी।
वह तुम थीं।
- नहीं। - मुझे पता है तुम उससे प्यार करती थीं।
तुम्हें लगता था कि वह बहुत ख़ूबसूरत है।
इसीलिए मैं भी तुम्हारे खेल में तुम्हारा साथ देने लगा।
वह असल में काफ़ी आकर्षक था,
यह देखना कि जब तुम नैंसी होने की कल्पना करती थीं तो तुम कितनी उत्तेजित हो जाती थीं।
उसके कपड़े पहनना…
फिर से स्वागत है, मिस्टर और मिसेज़ हेनेसी।
उसकी बालियाँ पहनना…
तुम चाहती थीं कि तुम में से ख़ुशबू भी उसके जैसी आए।
प्लीज़ बस करो।
याद है हमने कितने मज़े किए थे?
अब नहीं रुका जाता।
मुझे बताओ कि तुम कितनी बेताब हो, नैंसी।
अब तुम इन्हें डिटेक्टिव गैंज़ के पास ले जाओगी,
तो उसे पूरी कहानी बता देना।
क्योंकि अगर मैं दोषी हूँ…
तो तुम भी दोषी हो।
क्या हुआ? तुम्हें इतनी देर क्यों लग गई?
चलो।
कार रोको।
एली, प्लीज़ कार रोको। एली, रोको! कार रोको!
- यहीं? - कार रोको!
ठीक है।
रोको।
तुम ठीक हो?
क्या हो रहा है?
धत्।
मैरी!
तुम क्या कर रही हो?
मैरी, तुम क्या कर…
क्या हुआ?
प्लीज़ मुझसे बात करो। मुझे बताओ क्या हुआ।
मैं यह नहीं कर सकती।
- मैं यह नहीं कर सकती। - क्या?
मैं यह नहीं कर सकती, इसमें से कुछ भी। मैं पुलिस के पास नहीं जा सकती।
तुम क्या बात कर रही हो?
वह जीत गया।
- नहीं, वह नहीं जीत सकता। - हॉवर्ड जीत गया।
मैं अपने बच्चों को खो सकती हूँ, तुम समझ रही हो?
- मैं अपने… - लेकिन अगर वह जेल चला गया…
वह जेल नहीं जाएगा, तुम्हें दिखाई नहीं दे रहा है?
वह मुझसे कहीं ज़्यादा होशियार है, एली।
मैं जो भी पैंतरा चलती हूँ, वह मुझसे दो क़दम आगे है।
वह मुझसे कहीं ज़्यादा होशियार है।
मैं यह सब कर भी क्यों रही हूँ?
नैंसी मुझे बहुत बेकार इंसान समझती थी।
नहीं, नैंसी तुमसे प्यार करती थी।
हाँ, वह मेरे पति के साथ सेक्स कर रही थी!
हॉवर्ड भले ही घटिया इंसान हो, लेकिन नैंसी भी निर्दोष नहीं है।
वह निर्दोष नहीं है।
एली, प्लीज़। मैं नहीं कर सकती। मैं अब कुछ भी खोने की हालत में नहीं हूँ।
मैं उन्हें नहीं खो सकती, नहीं खो… नहीं खो सकती।
वह… वह हत्यारा है!
वह कमबख़्त हत्यारा है। उसने हमारी सबसे अच्छी दोस्त की हत्या की है!
बस। सिर्फ़ यही मायने रखता है।
मैं समझती हूँ कि तुम थकी हुई हो।
मैं समझती हूँ कि तुम डरी हुई हो। मुझे भी डर लग रहा है।
हम घर जाएँगे, बिस्तर में लेटेंगे और सो जाएँगे,
और कल हम साथ में जागेंगे।
हम हॉवर्ड के मेडिकल रिकॉर्ड लेकर पुलिस के पास जाएँगे, जैसा कि हमने सोचा था।
प्लीज़।
मेअर।
मैरी?
हे भगवान।
मैरी?
- हे, यह मैरी का नम्बर है। - और जूनी का।
- धत्। - और मेरा!
- हम अभी फ़ोन नहीं उठा… - ओह, नहीं।
प्लीज़। मैरी?
- हे, यह मैरी का नम्बर है। - और जूनी का।
- और मेरा! - नहीं, प्लीज़।
हे, यह मैरी का नम्बर है।
- और जूनी का। - और मेरा!
हम अभी फ़ोन नहीं उठा सकते, लेकिन अगर आप अपना मैसेज छोड़ेंगे,
- तो हम आपको बाद में फ़ोन कर लेंगे। - मैरी, तुम कहाँ हो?
मैं कुछ नहीं कहूँगी।
मैं अच्छे से रहूँगी।
मैं वादा करती हूँ।
मैरी!
- एलेनॉर, हद है। - वह कहाँ है?
- तुम्हें अंदाज़ा है कि हमारे पड़ोसी भी हैं? - मैरी कहाँ है?
वह तुमसे नहीं मिलना चाहती।
क्या? तुमने क्या किया?
कुछ नहीं। यह उसका फ़ैसला था। वह अपनी मर्ज़ी से वापस आई है।
वह ऐसा नहीं कर सकती।
तुम्हारे लिए शायद यह बात अजीब हो, लेकिन शादियों में उतार-चढ़ाव आते रहते हैं।
मैरी मेरी पत्नी है, मैं उसका पति हूँ, हम एक परिवार हैं।
मैरी!
और चाहे तुम जो भी सोचो, एलेनॉर,
तुम इस परिवार का हिस्सा नहीं हो।
अब मेरे घर से दफ़ा हो जाओ, वरना मैं पुलिस बुलाकर
अवैध प्रवेश के लिए तुम्हें गिरफ़्तार करवा दूँगा।
ध…
मैरी!
हे भगवान। मैरी?
- क्या हुआ? - मेरी प्रॉपर्टी से दफ़ा हो जाओ।
तुम क्या कर रही हो? तुम्हें पता है उसने क्या किया है।
उसने नैंसी को मारा है।
कायर मत बनो, मैरी।
- जाओ। - इसे पता है इसने क्या किया है!
- तुरंत। जाओ। - मैरी!
मैं जा रही हूँ, मैं जा रही हूँ।
सम्पर्क सूची
मैरी
हे, यह मैरी का नम्बर है।
- और जूनी का। - और मेरा!
हम अभी फ़ोन नहीं उठा सकते, लेकिन अगर आप अपना मैसेज छोड़ेंगे, तो हम…
मिस बुशे। क्या मिस्टर हेनेसी ने आपको बुलाया है?
क्या वह घर पर हैं?
- वह घर पर हैं लेकिन वह अकेले नहीं हैं। - मुझे बहुत ज़रूरी काम है।
मैंने आपकी बात कब नहीं मानी?
- माफ़ी चाहती हूँ, सर। - एलेनॉर, तुम यहाँ क्या कर रही हो?
मुझे तुमसे बात करनी है।
- मुझे अफ़सोस है यह मुमकिन नहीं है। - बहुत ज़…
जैसा कि तुम देख सकती हो, मेरा बेटा बिल्कुल टूटने की कगार पर है।
- यह बहुत ज़रूरी बात है। - फिर अपने वकीलों से हमसे सम्पर्क करने को कहो।
नैंसी की हत्या हॉवर्ड ने की है।
क्या?
रॉबर्ट, मुझे अफ़सोस है, लेकिन हॉवर्ड का नैंसी के साथ अफ़ेयर चल रहा था।
मुझे नहीं पता वह कब शुरू हुआ, शायद जब वे साथ में काम कर रहे थे।
लेकिन यह उसी का काम है। उसी ने नैंसी को मारा है।
मैरी के पास सबूत हैं।
तुम्हें वह क्लैडा अँगूठी याद है जो नैंसी पहनती थी?
- हाँ। - उस रात उसने वह पहनी हुई थी।
और हॉवर्ड ने वह अँगूठी नैंसी की लाश पर से उतारी और छुपा दी। और मैरी को वह अँगूठी मिल गई।
फिर तो मामला सुलझ गया।
यह सच नहीं हो सकता। इसका कोई मतलब नहीं बन रहा है।
रॉबर्ट,
मुझे मैरी पर भरोसा है।
तुम यह जानकारी लेकर पुलिस के पास क्यों नहीं चली जातीं?
हम गए थे। हमने कोशिश की थी, लेकिन बात…
बात बहुत पेचीदा है। लेकिन अगर पुलिस प्रमुख को आप एक फ़ोन कर दें…
बिल्कुल नहीं।
कॉन्स्टेंस से फ़ोन करने को कहो।
मुझे यक़ीन है तुम्हारी माँ विभाग में काफ़ी प्रभाव रखती है।
बॉस्टन में, शायद हाँ। लेकिन यह…
आप समझ नहीं रहे हैं। हॉवर्ड ख़तरनाक है। मैरी ख़तरे में है।
- नहीं। - क्यों?
मीडिया में नाम ख़राब होने की वजह से इस परिवार को पहले ही बहुत परेशानी उठानी पड़ी है।
मैं यह करने का जोखिम नहीं लूँगा।
आपको करना होगा।
वह औरत तुम्हें धोखा दे रही थी।
आपको याद है जब आप उससे पहली बार मिले थे, तब आपने मुझसे क्या कहा था?
आपने कहा था कि वह हमारी नस्ल को दूषित कर देगी।
हमारी नस्ल को, जैसे हम दूसरों से किसी श्रेष्ठ नस्ल से हों।
वह आपको ख़ुश करने की सबसे ज़्यादा कोशिश करती थी।
उसे अपनी ज़िंदगी में पिता के नाम पर कमबख़्त एक दरिंदा मिला,
जो उसका यौन शोषण करता था।
मैंने उससे वादा किया था कि मैं उसे सुरक्षित रखूँगा।
मैंने सोचा था मैं उसे ख़ुश रख सकता हूँ, लेकिन मैं नहीं रख पाया।
क्योंकि…
आपने ऐसा होने नहीं दिया।
आपने मुझसे बच्चों जैसा बर्ताव किया है।
आप हमेशा से यही करते आए हैं।
आपकी वजह से, नैंसी ने मुझे कभी भी एक ज़िम्मेदार आदमी के रूप में नहीं देखा।
तुम आदमी बनना चाहते हो?
तो उसकी तरह बर्ताव भी करो।
डैड।
आप चीफ़ अलब्राइट को फ़ोन करेंगे।
क्योंकि अगर आपने फ़ोन नहीं किया…
मैं सब कुछ सार्वजनिक कर दूँगा।
सारे विदेशी खाते, हर अवैध लेन-देन,
सच छुपाने की आपकी हर चाल।
मैं यह सुनिश्चित करूँगा कि हमारे सारे ग़लत धंधे अगले एक साल तक
हर अख़बार के पहले पन्ने की मुख्य ख़बर बने रहें।
मैं यह सुनिश्चित करूँगा कि अंत में,
हेनेसी नाम की क़ीमत कमबख़्त एक पेपर क्लिप से ज़्यादा ना बचे।
केनेथ। हाँ।
मुझे एक मदद चाहिए।
लेकिन मैं एक हफ़्ते तक कार में फँसी नहीं रहना चाहती।
ऐसा मत कहो, जून ब्लूम। उसमें बहुत मज़ा आएगा। और पता है क्या?
हम रास्ते में आने वाले हर नेशनल पार्क में रुक सकते हैं।
क्या मॉम भी हमारे साथ चलेंगी?
ना चलने की तो कोई वजह नहीं।
पहले हमें कुछ क़ानूनी रुकावटों को दूर करना है,
लेकिन इस बारे में तुम्हारी माँ की और मेरी एक ही राय है।
बैठ जाओ।
क्या हो रहा है?
अपनी बहनों के साथ रहो।
सब ठीक है, बच्चे। हम देखते हैं।
डिटेक्टिव। ऑफ़िसर।
मिस्टर सिम्पसन, मेरे पास आठ अप्रैल को हुई नैंसी हेनेसी की हत्या के मामले में
पूछताछ के लिए आपको साथ ले जाने का वॉरंट है।
मुझे दिखाइए।
और अगर मैं चलने से इंकार कर दूँ तो?
फिर हमारे पास आपकी गिरफ़्तारी का भी वॉरंट है।
सब ठीक है, बच्चों। मैं सोने के समय तक घर आ जाऊँगा।
हॉवर्ड, यह मैंने नहीं किया है। यह मैंने नहीं किया है।
मैंने कुछ नहीं किया।
किसी को डीसीएफ़एस को फ़ोन करना होगा।
मेरे बच्चों को बिना निगरानी के नहीं छोड़ा जा सकता।
नहीं, प्लीज़। प्लीज़ यह मत करो।
मैंने यह नहीं किया, हॉवर्ड।
इससे मेरा कोई लेना-देना नहीं है। प्लीज़, हॉवर्ड।
प्लीज़।
मैं यहीं हूँ। मॉम यहीं हैं।
- इस तरफ़ चलो। - मैं तुमसे प्यार करती हूँ।
मैं यहीं हूँ।
मुझे बताइए मैं क्या करूँ।
मैं क्या करूँ?
मुझे पता भी नहीं है यह कैसे हुआ।
सबसे बुरी स्थिति में, आपके पति को गिरफ़्तार कर लिया जाएगा,
और हमें आपकी बेटियों को अस्थायी रूप से एक फ़ॉस्टर घर में रखना पड़ेगा।
आप कस्टडी की सुनवाई के लिए अदालत में याचिका दायर कर सकती हैं।
लेकिन आपके मामले में, इसमें हफ़्तों, महीनों लग सकते हैं।
सबसे अच्छी स्थिति में?
आपके पति को छोड़ दिया जाएगा और वह आपकी बेटियों को यहाँ से ले जा सकेंगे।
बेहतर की उम्मीद करते हैं।
अगर कोई गॉडमदर हो तो? एक गॉडमदर उनका ख़याल रख सकती है, है ना?
क्यों ना मैं क़ानूनी सहायता के लिए किसी से आपका सम्पर्क करवा दूँ, ठीक है?
ठीक है।
एलेनॉर वॉइसमेल - छूटी हुई कॉल
एलेनॉर
मुझे यक़ीन नहीं हो रहा है।
जो कुछ हुआ, उसके बाद भी। उसने नैंसी की हत्या की है!
मैरी, उसने नैंसी की हत्या की है। वह एक दरिंदा है।
और तुम उसके पास वापस लौट गईं?
हम लड़कियों को वापस हमारे पास लाने का कोई तरीक़ा ढूँढ सकते थे।
यह करने के लिए मैं ज़मीन-आसमान एक कर देती।
मुझे सब कुछ सही करना होगा।
नैंसी के लिए, मुझे सब कुछ सही करना होगा, तुम्हारे साथ या तुम्हारे बिना।
हमें नैंसी हेनेसी की हत्या के मामले में एक ताज़ा ख़बर मिली है।
सूत्रों से पता चला है कि यह सब कुछ एक गुमनाम सूचना से शुरू हुआ था।
अब हमने वीडियो की विश्वसनीयता की पुष्टि कर ली है।
आप जो वीडियो देखने वाले हैं,
उसमें वह व्यक्ति दिख रहा है जिसे पुलिस अधिकारी
नैंसी हेनेसी की हत्या का मुख्य संदिग्ध मानते हैं।
वीडियो में दिख रहे व्यक्ति की बेकर्सफ़ील्ड निवासी, स्कॉट रीड के रूप में पहचान कर ली गई है।
यह रिकॉर्डिंग मिसेज़ हेनेसी की हत्या वाली रात
अरॉयो सेको पार्क में की गई थी।
खोज अभियान जारी है।
प्रशासन की चेतावनी है कि मिस्टर रीड हथियारबंद और ख़तरनाक व्यक्ति है।
जिस किसी के पास उसके ठिकाने से जुड़ी कोई भी जानकारी हो,
वह तुरंत आपातकालीन सेवाओं से सम्पर्क करे।
उप-शीर्षक अनुवादक : पुनीत कुसुम